Al waarvan dit ‘n bewys is, is dat jy min kennis van ander tale het. Dink jy regtig ander tale het nie ook “raak” sêgoed nie?
Winston Churchill het gesê hoe verder ’n mens in die toekoms wil inkyk, hoe verder moet jy in die verlede kyk. Daarom is dit soms nodig om die haalbaarheid van ’n toekomsideaal aan die praktiese toets van die verlede te onderwerp. Een van die Solidariteit Beweging se drome is om ’n Afrikaanse Harvard in Afrika te bou. Mense wat na asem snak oor só ’n onmoontlik belaglike idee kan sekerlik nie kwalik geneem word nie. Sonder ’n gesonde historiese bewussyn en ’n sin van dringende verantwoordelikheid vir die toekoms, is dit beslis ’n lagwekkende gedagte.
’n Lewende kultuur is ’n kultuur wat in staat is om te bou en nie net in stand te hou nie. Maar die vraag is of ons gemeenskap nog die “bouersmoed” het om weer ’n top Afrikaanse universiteit te bou? Kom ons beantwoord hierdie vraag aan die hand van die lesse van die twee “bougeslagte” wat hierdie land opgebou het.
Daar is verskeie redes vir hierdie kommerwekkende kulturele onproduktiwiteit en -onderprestasie. Die belangrikste is waarskynlik die verlies aan kulturele selfvertroue en gemeenskapsverbrokkeling wat ná 1994 ontstaan en ’n tyd lank bestaan het. Daarmee saam het ’n soort vertrouenskrisis onder Afrikaners ontwikkel. Dis soms asof die Afrikaner van volle vertroue in hul leiers, instellings en projekte na volle onderlinge wantroue beweeg het. Gelukkig het daar oor die afgelope jare weer ’n nuwe dinamika en nuwe kulturele energie ontwikkel wat positief, opbouend, insluitend en skeppend vorentoe wil kyk. “Vertrouenskapitaal” is ’n voorvereiste vir die samewerking wat nodig is om weer ’n toekoms te kan bou.
’n Taal en sy mense se voortbestaan berus nie op abstrakte regte nie, maar op praktiese dade waarmee hy daagliks sy bestaansreg bevestig, aldus prof. Hermann Giliomee.
Net soos Afrikaans nie aan ’n bepaalde groep behoort nie, maar almal s’n is wat lief vir ons taal is, wil ons ook nie Akademia net vir die Solidariteit Beweging hê nie. Dis die geesteskind van prof. Giliomee en prof. Schlemmer, dis ons baba, maar ons wil dit aanbied as ’n kind vir die hele Afrikaanse taalgemeenskap.
Ek is in mits dit ook die digitale wêreld omhels. Dis terloops ook die rigting wat Harvard en ander top universiteite inslaan. Die platforms is reeds daar en dIe talle geleenthede wag.